Duellerende kvinner

Duellerende kvinner (spansk: Combate de mujeres) et maleri fra 1636 av den spanske maleren José de Ribera. 

 Motiv 
To kvinner bevæpnet med skjold og sverd, kjemper en dødskamp. Den ene kvinnen ligger allerede nede med et blødende sår fra halsen, mens den stående er i ferd med å gi henne et coup de grâce, eller nådestøt. Til venstre i bildet ses en mann i romersk militærtøy, bak ham et gjerde som holder betraktende soldater med hellebarder og spyd, samt kvinner og menn ute fra kamparenaen. Nederst til høyre ses malerens signatur: JUSEPE DE RIBERA VALENCIANO. F. 1636. 

 Historie 
I 1552 foregikk det i Napoli en duell mellom de to kvinner Isabella de Carazi og Diambra de Petinella om kjærligheten til den unge Fabio di Zeresola. Den spanske visekongen, marki de Viasto, overvar kampen som ble et mye omtalt emne i samtiden. Nesten 100 år senere ga Napolis visekonge Manuel de Acevedo y Zúñiga Ribera i oppdrag å skildre hendelsen gjennom et maleri, som senere skulle henge i lystslottet Buen Retiro.Combate de mujeres, mismuseos.ne. Besøkt 28. juni 2016 Enkelte kunsthistorikere ser motivet primært som en allegori på kampen mellom dyden og syndenDuelo de Mujeres, cvc.cervantes.es. Besøkt 28. juni 2016 avbildet som kvinnelige gladiatorer. De kjempendes klær og ansikter gir assosiasjoner til antikken. En restaurering i 1991–92 frembrakte de sterke oransje og lilla fargenyansene i kvinnenes tøy, en fargestil som avspeiler Riberas interesse for det venetianske cinquento-maleri.Women Gladiators, museodelprado.es. Besøkt 28. juni 2016   

Maleriet tilhører i dag Pradomuseet i Madrid. 

 Referanser 

Kategori:Spanske malerier
Kategori:Malerier fra 1600-årene